b'\n_START_ARTICLE_\nNijemi krik\n_START_PARAGRAPH_\nNijemi krik je ameri\xc4\x8dki dokumentarni film o poba\xc4\x8daju, autora Bernarda Nathansona iz 1984. godine._NEWLINE_Film prikazuje tijek poba\xc4\x8daja na 12 tjedana starom ljudskom fetusu preko ultrazvuka. U filmu se komentarima i glazbenom pozadinom sugerira gledatelju da ljudski fetus do\xc5\xbeivljava bol i neugodnost tijekom zahvata, s ciljem bu\xc4\x91enja suosje\xc4\x87anja prema fetusu. Film se prikazivao u velikom broju dr\xc5\xbeava i kao sredstvo edukacije. Pogledao ga je i ameri\xc4\x8dki predsjednik Ronald Reagan u Bijeloj ku\xc4\x87i. Autor filma je ameri\xc4\x8dki lije\xc4\x8dnik Bernard Nathanson, koji je dugo godina bio jedan od vode\xc4\x87ih aktivista za legalizaciju poba\xc4\x8daja i osobno je izvr\xc5\xa1io tisu\xc4\x87e poba\xc4\x8daja. Nakon \xc5\xa1to je ultrazvu\xc4\x8dna kontrola dobila ve\xc4\x87u primjenu u prenatalnoj medicini, postao je aktivist protiv poba\xc4\x8daja. U sklopu toga je dao snimiti ovaj dokumentarni film._NEWLINE_U Hrvatskoj je prikazivan na nastavi vjeronauka. Godine 2004. povu\xc4\x8den je iz nastave, zbog negodovanja tiskanih medija.\n_START_SECTION_\nKritike\n_START_PARAGRAPH_\nMnogi \xc4\x8dlanovi medicinske zajednice bili su kriti\xc4\x8dni prema filmu, optu\xc5\xbeuju\xc4\x87i ga da je obamnanjuju\xc4\x87 i da pru\xc5\xbea la\xc5\xbenu sliku. Richard Berkowitz, profesor opstetricije i ginekologije iz medicinskog centra Mount Sinai u Chicagu, opisao je film kao "\xc4\x8dinjeni\xc4\x8dno pogrje\xc5\xa1an i nepravedan". John Hobbins iz sveu\xc4\x8dili\xc5\xa1ta Yale naziva kori\xc5\xa1tenje specijalnih efekta u filmu obmanjuju\xc4\x87im. Istakao je da je film ultrazvu\xc4\x8dne kontrole u po\xc4\x8detku sporiji, ali da je ubrzan kada se kirur\xc5\xa1ki instrumenti uvode da bi dali dojam da se fetus izmi\xc4\x8de u strahu. Hobbins dovodi u pitanje "vrisak", uz napomenu da "fetus tro\xc5\xa1i puno vremena sa otvorenim ustima", da "vrisak" mo\xc5\xbee biti i zijevanje, a tako\xc4\x91er i da "usta" identificirana na nejasnu ultrazvuka u filmu nisu uop\xc4\x87e usta ve\xc4\x87 prostor izme\xc4\x91u fetusove brade i prsa._NEWLINE_Stru\xc4\x8dnjaci za fetalni razvoj tvrde da, suprotno Nathanson tvrdnji u filmu, fetus ne mo\xc5\xbee uo\xc4\x8diti opasnost ili biti sposoban za svrhovito kretanje. David Bodian, neurobiolog sa sveu\xc4\x8dili\xc5\xa1ta Johns Hopkins, navodi da lije\xc4\x8dnici nisu imali dokaze da je dvanaest tjedana stari fetus mogao osje\xc4\x87ati bol, ali je ukazao na mogu\xc4\x87nost refleksnih pokreta od strane fetusa u odgovoru na vanjske podra\xc5\xbeaje poput kirur\xc5\xa1kih instrumenata. Veli\xc4\x8dina ultrazvu\xc4\x8dne slike i fetusa modelu koji se koristi je tako\xc4\x91er bio zabluda, pokazivali su fetus veli\xc4\x8dine bebe, dok je u stvarnosti dvanaest tjedana stari fetus velik 5 cm.'